༄༅། ། བློ་བཟད་རྒྱལ་བའི་དབང་བོའི་འཕྲིན་ལས་མཐུས། ། མདོ་སྔགས་བསྟན་
ལ་སྤེལ་བའི་སྙིང་སྟོབས་རྒྱས། ། སྐལ་བཟང་གདུལ་བྱ་རྒྱ་མཚོའི་མགོན་གྱུར་པ། ། དཔལ་
ལྡན་བླ་མའི་ཞབས་ལ་གསོལ་བ་འདེབས། ། བདག་སོགས་འདི་ཕྱི་བར་དོ་ཐམས་ཅད་
དུ། ། སྤྱན་རས་གཟིགས་དང་དབྱེར་མེད་མགོན་ཁྱོད་ཀྱིས། ། འབྲལ་མེད་རྗེས་བཟུང་སྲིད་
ཞིའི་འཇིགས་པ་ལས། ། མྱུར་སྐྱོབས་བྱིན་རླབས་དངོས་གྲུབ་སྩལ་ཏུ་གསོལ། ། འཇམ་
མགོན་རྒྱལ་བ་གཉིས་པའི་འཕྲིན་ལས་མཆོག ། མདོ་སྔགས་བཤད་སྒྲུབ་བསྟན་པའི་སྙིང་
བོ་གང་། ། རྒྱས་མཛད་རླབས་ཆེན་སྨོན་པའི་མཐུ་གྲུབ་པ། ། བཤེས་གཉེན་གྲགས་པ་བཟད
པོའི་ཞབས་ལ་འདུད། ། མཁྱེན་གཏེར་གཞོན་ནུ་ངུར་སྨྲིག་འཆང་བའི་གར། ། བློ་བཟང་
གྲགས་སྙན་འབར་བའི་བསྟན་པ་མཆོག ། ཕྱོགས་བཅུར་འཕེལ་མཛད་བཤེས་གཉེན་
བཟང་པ་ཡི། ། ཞབས་པད་རྡོ་རྗེའི་ཁམས་ལྟར་བརྟན་གྱུར་ཅིག ། བདག་སོགས་མ་འོངས་
ཚེ་རབས་ཐམས་ཅད་དུ། ། ཐེག་མཆོག་མཚན་ལྡན་དམ་པའི་མགོན་བསྟེན་ཏེ། ། ཚུལ་
གནས་ཐོས་བསམ་སྒོམ་པའི་བྱ་བ་ཡིས། ། རྒྱལ་བསྟན་སྙིང་བོ་ཕྱོགས་བཅུར་རྒྱས་བྱེད་
ཤོག ། ཅེས་སྨྲ་བའི་དབང་ཕྱུག་དགེ་བའི་བཤེས་གཉེན་གྲགས་པ་བཟང་པོའི་ཞབས་བརྟན་གསོལ་འདེབས་འདི་
ནི། ཉིད་ཀྱི་སྐུ་ཚ་དགེ་སློང་མཆོག་གྲུབ་དང་། དགེ་སློང་ཚུལ་ཁྲིམས་དར་རྒྱས་གཉིས་ཀྱིས་བསྐུལ་ངོར། ༧ རོང་པོ་
ཆོས་རྗེའི་སྤྲུལ་མིང་བ་བློ་བཟང་འཕྲིན་ལས་ཀྱིས་སྦྱར་བ་ཛ་ཡནྟུ།
86

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ང༽